Rebecca Cheptegei

Rebecca Cheptegei nada en Bukwo, Uganda o 22 de febreiro 1991 e finada en Eldoret, Kenya o 5 setembro de 2024, foi  unha atleta ugandesa especialista na carreira de fondo e campo a través. Ostentou o récord nacional na maratón. 

 Traxectoria 
Cheptegei empezou correr en 2010,na categoría de menores de 20 anos no Campionato Mundial de Campo a través onde terminou no lugar 15. Tamén competiu en probas de medio fondo como os 800 e 1500 metros. Un ano despois xa competía a nivel sénior, finalizando en segundo lugar no media maratón de Madrid e nos Xogos Militares en Río de Janeiro logrou o terceiro lugar nos 1500 metros como representante das Forzas Armadas de Uganda. En 2014 terminou en terceiro lugar no campionato africano de campo a través en Kampala. En 2021 gañou a edición inaugural do World Mountain Running Championships en Tailandia.

En 2023 participou no Campionato Mundial de Atletismo onde terminou no lugar 14 no maratón en Budapest. Co resultado logrou a clasificación aos Xogos Olímpicos de París 2024 onde terminou no posto 44 no maratón feminina.

 Morte 
O 1 de setembro de 2024, foi atacada e prendéronlle lume na súa residencia en Trans-Nzoia Condado, Kenya. Sofreu queimaduras no 75% do seu corpo, deixándolle en condicións críticas no hospital. A policía informou que o seu mozo Dickson Ndiema, botoulle gasolina e prendeulle lume durante dunha discusión que tiveron acerca do terreo onde construíron a súa casa. Ndiema foi tamén hospitalizado.

Rebecca Cheptegei morreu dos seus danos o 5 de setembro, aos 33 anos.

A agresión a Cheptegei foi dous anos despois de atopar morta a atleta keniana Damaris Mutua en Iten, un centro mundialmente famoso de atletismo do val do Rift.

 Recoñecementos 
En outubro de 2024, a alcaldesa de París Anne Hidalgo anunciou unha homenaxe a Rebecca Cheptegei e a decisión de bautizar unha sede deportiva co nome da atleta, na súa honra. Segundo manifestou Hidalgoː París non a esquecerá. Dedicarémoslle unha sede deportiva para que o seu recordo e historia permanezan entre nós e axúdenos a transmitir a mensaxe de igualdade, que é a mensaxe dos Xogos Olímpicos e Paralímpicos.

 Notas 

 Véxase tamén 

 Outros artigos 
 Agnes Tirop

Categoría:Nados en 1991
Categoría:Atletas
Categoría:Finados en 2024
Categoría:Nados en Uganda
Categoría:Vítimas de violencia de xénero
Categoría:Asasinatos en Kenya